મકબુલ કહે છે કે મેં પોતાનો કહ્યુ: મારા ખુદા! હરમમાં દાખલ થવા માટે કોઇએ કોઇના માટે અડચણપ થવુ જોઇએ નહી. એક શખ્સે કહ્યું: તમે બરાબર કહો છો. મકબુલ, પરંતુ આ સમયે જનાબે ફાતેમા ઝહરા(સ.અ.), જનાબે ખદીજા કુબરા(સ.અ.), જનાબે આસીયા (સ.અ.), જનાબે હાજરા(સ.અ.) અને જનાબે સારા (સ.અ.) અમુક હુરોની સાથે હરમમાં ઝિયારતમાં મશ્ગુલ છે અને કારણકે તમે નામહેરમ છો તમને ઇજાઝત નહી મળશે. મેં કહ્યુ: તમે કોણ છો? તેણે કહ્યુ: હું હાફ્ફીન મલાએકામાંથી છું. (ઇમામ હુસૈન(અ.સ.)ના હરમની આજુ બાજુ ફરવાવાળા મલાએકાને હાફફીન મલાએકા કહેવાય છે.) તમે નારાજ ન થાવ અને મારી સાથે આવો, હું તમને હરમની બીજી બાજુ લઇ જાવ. હરમે મુતહ્હરના શ્ર્ચિમી સહેનમાં એક આલીશાન મજલીસ બરપા હતી, મેં ફરિશ્તાને ત્યાં મવજુદ લોકોના વિષે સવાલ પુછ્યો. તેણે કહ્યુ: અંબીયા(અ.મુ.સ.), હઝરત આદમ(અ.સ.) થી લઇને હઝરત ખાતમ(સ.અ.વ.) સુધી તમામ અંબીયા સય્યદુશ્શોહદા(અ.સ.)ની ઝિયારત માટે આવ્યા છે, મેં હઝરત રસુલે ખુદા(સ.અ.વ.)ને જોયા કે તેઓ ફરમાવી રહ્યા હતા કે: જાવ! મોહતશીમને કહો કે આવે. મેં જોયુ કે મોહતશીમ પોતાના નાના કદ, નુરાની ચહેરો અને અસ્ત-વ્યસ્ત અમામા પહેરેલી હાલતમાં દાખલ થયા અને આં હઝરત(સ.અ.વ.) એ બાજુમાં જ એક મિમ્બર તરફ ઇશારો કર્યો અને મોહતશીમને કહ્યું કે મિમ્બર પર જાવ. મોહતશીમ મિમ્બરના જે પગથીયા પર જતા પયગંબર(સ.અ.વ.) કહેતા કે હજી ઉપર જાવ, ત્યાં સુધી કે અર્શા (નવમાં પગથીયા) પહોંચ્યા અને ઉભા થઇ ગયા અને પયગંબર (સ.અ.વ.)ના હુકમનો ઇન્તેઝાર કરવા લાગ્યા.